நாடுகடந்த தமிழீழ அரசாங்கத்தின் நிதியமைச்சராக பணியாற்றும் நிமால் வினாயகமூர்த்தியின் வரவேற்புரையுடன் விருந்துபசார நிகழ்வு ஆரம்பமானது. ஹெதர் ரயல் தனது உரையில் இன்றைய நிலையில் அரசியல் சார்ந்து தமிழ் மக்கள் கவனிக்கவேண்டிய முன்னெடுப்புக்கள் குறித்து விரிவாக எடுத்துரைத்தார். தந்தை செல்வாவின் பேர்த்தியாகிய மல்லிகா வில்ஸன் தனது உரையில் நாடுகடந்த அரசாங்கத்தினால் தமக்கு அளிக்கப்பட்ட கௌரவம் குறித்து குறிப்பிட்டு நெகிழ்ச்சியுடன் உரையாற்றினார். தமிழ்ச் சமூகத்திற்கு தந்தை செல்வாவினது பங்காற்றல் குறித்து அவர் உரை அமைந்திருந்தது. ஒன்ராறியோ நாடாளுமன்ற உறுப்பினர் ஜாக் மாக்லெரன் தனது உரையில் நாடுகடந்த அரசாங்கத்தின் அரசியல் பணிகளின் உன்னதங்களைக் குறிப்பிட்டார்.